ສານໄທ ຕັດສິນວ່າ ພວກນັກຂ່າວ ບໍ່ມີຄວາມຜິດ ໃນຄະດີ ທຳລາ​ຍຊື່​ສຽງ 
ທ່ານ Alan Morison ​ແລະ​ຍານາງ Chutima ນັກຂ່າວ ​​ເວັບ​ໄຊ​ທ໌ພາສາ​ອັງກິດ Phuketwan ຖືກສານຕັດສິນ ບໍ່ມີຄວາມຜິດ ໃນຄະດີທຳລາ​ຍຊື່​ສຽງ.
ສານແຫ່ງນຶ່ງໃນປະເທດໄທ ໄດ້ພົບເຫັນວ່າ ນັກຂ່າວອອສເຕຣ ເລຍຄົນນຶ່ງແລະ ເພື່ອນຮ່ວມງານທີ່ເປັນຄົນໄທຂອງລາວ ບໍ່ມີ ຄວາມຜິດໃນຖານ ໝິ່ນປະໝາດທຳລາຍຊື່ສຽງ ກ່ຽວກັບລາຍ ງານທີ່ວ່າກອງທັບເຮືອໄທພົວພັນນຳພາການຄ້າມະນຸດ ທ່ານ Alan Morison ແລະຍານາງ Chutima Sidasathian ຕ່າງກໍໄດ້ປະເຊີນໜ້າກັບການຕິດຄຸກເຈັດປີ ກ່ຽວກັບລາຍງານ ປີ 2013 ໃນບົດຂຽນທີ່ພິມເຜີຍແຜ່ໂດຍເວັບໄຊທ໌ພາສາອັງກິດ Phuketwan ໃນການຖະແຫຼງຫລັງຈາກການປະກາດຄຳຕັດສິນແລ້ວ ທ່ານ Morison ກ່າວຕໍ່ ວີໂອເອວ່າ ທ່ານ “ເພິງພໍໃຈ” ທີ່ໄດ້ພົ້ນຈາກຂໍ້ຫາ ໂດຍກ່າວວ່າ ມັນໄດ້ ເປັນ “ຂ່າວດີແກ່ປະເທດໄທ ແລະຕໍ່ເສລີພາບສື່ມວນຊົນ ” ທ່ານກ່າວວ່າ “ມັນເປັນທີ່ເພິງພໍໃຈທີ່ສຸດ ຕໍ່ການຕັດສິນ ໂດຍສະເພາະ ແກ່ຄຸນ Chutima ທີ່ເປັນບັນຫາຂອງຂ້າພະເຈົ້າທັງໝົດ ທ່ານນາງເປັນຜູ້ທີ່ຖືກຂົ່ມຂູ່ໃນ ນາມນັກຂ່າວ ຢູ່ອ້ອມ ແອ້ມ Phuket ໃນຂະນະທີ່ມີການດຳເນີນຄະດີ ຂ້າພະ ເຈົ້າຮູ້ສຶກໂລ່ງໃຈທີ່ປະເສີດສຸດ ” ລາຍງານດັ່ງກ່າວ ທີ່ໄດ້ອ້າງຄຳເວົ້າຈາກອົງການຂ່າວຮອຍເຕີ ທີ່ໄດ້ຮັບລາງວັນ Pulitzer ອ້າງວ່າ ບັນດາເຈົ້າໜ້າທີ່ກອງທັບເຮືອໄທ ຮັບເອົາເງິນເພື່ອເປັນການຊ່ວຍເຫລືອ ຫລືບໍ່ ຫົວຊາກັບການຄ້າມະນຸດຂອງຊາວມຸສລິມ Rohingya ຈາກມຽນມາ ສານຢູ່ທີ່ເກາະ Phuket ໄດ້ຍົກເລີກການກ່າວຫາທຳລາຍຊື່ສຽງ ແກ່ບັນດານັກໜັງສືພິມ ນອກນັ້ນຍັງກ່າວອີກວ່າ ເຂົາເຈົ້າບໍ່ໄດ້ລະເມີດກົດໝາຍວ່າດ້ວຍອາຊະຍາກຳທາງຄອມ ພິວເຕີ ທີ່ບັນດາກຸ່ມປົກປ້ອງສິດທິມະນຸດໄດ້ກ່າວວ່າ ບໍ່ແຈ້ງຂາວ ແລະຈຳກັດຮັດແຄບນັ້ນ ການຕັດສິນນີ້ ເປັນໄຊຊະນະຂອງສື່ມວນຊົນທີ່ເປັນອິດສະຫລະ ແລະເສລີໃນປະເທດໄທ ອີງຕາມທ່ານ Phil Robertson ຮອງຜູ້ອຳນວຍການ ຂອງກຸ່ມປົກປ້ອງສິດທິມະນຸດ